बाढ़ खंड पूरनपुर के अधिशासी अभियंता से कहा कि सभी निर्माण कार्य 20 मई तक पूरे कराएं। निर्माण कार्य शुरू होने से पूर्व और कार्य संपन्न होने के बाद फोटोग्राफी कराएं। पशु चिकित्सा अधिकारीसे कहा कि ट्रांस शारदा क्षेत्र के पशुओं का टीकाकरण रोस्टर जारी करें। सभी एसडीएम को निर्देश दिए कि ग्राम पंचायतों में उपलब्ध नावें ठीक करवा लें। बाढ़ चौकियों पर तैनात स्टाफ की सूची भी मांगी। एसएसबी को मोटर वोट उपलब्ध कराने के लिए पत्र लिखने और पीएसी बरेली से समन्वय स्थापित करने के उन्होंने निर्देश दिए। सीएमओ, डीएसओ ने बाढ़ की तैयारियों के बारे में उन्हें अवगत कराया। बैठक में एडीएम प्रवीन मिश्रा, सीडीओ सुरेंद्र सिंह, सभी एसडीएम व पुलिस अधिकारी मौजूद रहे।